परिपक्‍व भक्‍त कैसा होता है यह यहाँ देखने को मिलता है । निष्‍कामता भक्‍त के जीवन में कैसे रहनी चाहिए यह भी यहाँ देखने को मिलता है । जब प्रभु ने देवताओं से भी ज्‍यादा ऐश्वर्य और सम्‍पत्ति श्री सुदामाजी को प्रदान की तो श्री सुदामाजी के मन में भोग विलास की इच्‍छा नहीं हुई । उन्‍होंने बस कामना की कि प्रभु की मित्रता और सेवा करने का अवसर उन्‍हें निरंतर प्राप्‍त होता रहे । उनका संकल्‍प था कि सम्‍पत्ति की उन्‍हें आवश्‍यकता नहीं है । उनकी एकमात्र इच्‍छा थी कि सदा सर्वदा प्रभु के श्रीकमलचरणों में उनका अनुराग बढ़ता चला जाये । सच्‍चा भक्‍त प्रभु से प्रभु की प्रीति और प्रभु की भक्ति ही मांगता है ।